Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 519/12/8807	Michalovce, 6.3.2014
EEČ : 2-66-75-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 5.3.2014, spisová značka Pv 519/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 21. 06. 2012 okolo 21.30 h, spoločne s obvinenými  XXXXX a ml. XXXXX sa vlámali do prístavby záhradnej chatky č. 20 v záhradkárskej oblasti XXXXX v katastri mesta XXXXX tým spôsobom, že obvinený XXXXX vytrhol drevené zamrežované okno priklincované k drevenému rámu prístavby a následne z tejto odcudzili strunovú kosačku zn. STIHL typ FS 40, ktorú ešte v ten istý deň odpredali XXXXX za 30 € a získané finančné prostriedky si rozdelili rovnakým dielom po 10 €, čím spôsobili majiteľovi záhradnej chatky XXXXX, XXXXX, bytom XXXXX odcudzením strunovej kosačky škodu vo výške 150 €, 

Uznesením prokurátora Okresnej prokuratúry XXXXX zo dňa 5.3.2014, spisová značka Pv 519/12/8807, bola určená obvinenému skúšobná doba v trvaní 14 mesiacov.
Odôvodnenie:

 	Uznesením prokurátora Okresnej prokuratúry XXXXX, sp. zn. Pv 519/12 zo dňa 03. 09. 2012 bolo podľa § 216 ods. 1 písm. a, b, c)  Tr. poriadku podmienečne zastavené trestné stíhanie obvinených XXXXX, XXXXX a  ml. XXXXX vedené pre prečin krádeže formou spolupáchateľstva  podľa § 20, § 212 ods. 2 písm. a) Tr. zákona.

	Obvinenému  bola stanovená skúšobná doba v trvaní 14 mesiacov. Uznesenie o podmienečnom zastavení trestného stíhania nadobudlo u obvineného XXXXX  právoplatnosť dňa 19. 10. 2012.

	Zo správ Okresného úradu, Odboru všeobecnej vnútornej správy XXXXX a XXXXX, Mestskej polície XXXXX, Obvodného oddelenia PZ XXXXX,   lustráciou na tunajšej prokuratúre, ako aj z odpisu registra trestov bolo zistené, že obvinený počas skúšobnej doby riadne vyhovel podmienkam stanoveným v ustanovení § 217 ods. 1 Tr. poriadku, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka